《爱日堂为陈编修全赋》
宋代·王称

羲和整六辔，昼夜无停机。青阳方届候，朱火倏已驰。

壮士感芳岁，佳人惜流晖。怀我孝子心，视景起徘徊。

奉觞庭闱趍，喜惧恒共之。去日不可留，来日方在兹。

中堂弦管清，疏房帏幄垂。谁挥鲁阳戈，为我驻四时。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。